Diari Oficial de la Generalitat Valenciana


Sumari del DOGV 9849, del 15-05-2024 (2024/4128)

RESOLUCIÓ de 7 de maig de 2024, del director general de Funció Pública, en execució de sentència, per la qual es fa pública la relació definitiva de persones admeses i excloses a les proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, sector administració especial, convocatòria 49/18, torn lliure general, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per al personal de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4128


Data del document
:   07-05-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 7 de maig de 2024, del director general de Funció Pública, en execució de sentència, per la qual es fa pública la relació definitiva de persones admeses i excloses a les proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, sector administració especial, convocatòria 49/18, torn lliure general, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per al personal de l'Administració de la Generalitat. [2024/4128]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha dictat la Sentència 1029/2023, d'1 de desembre, recaiguda en el procediment ordinari 000326/2021, seguit a instància del Col·legi Oficial d'Enginyers Industrials de la Comunitat Valenciana contra la Resolució del director general de Funció Pública d'1 de març de 2021, que va elevar a definitiva la llista provisional d'admesos i exclosos i va fixar la data del primer exercici de la convocatòria 49/18, de proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, torn lliure general.  
  
Aquesta sentència, que va adquirir fermesa el 21 de febrer de 2024, estima parcialment el recurs contenciós administratiu deduït en la instància per la corporació col·legial i anul·la la resolució recorreguda en la mesura en què aquesta última va disposar l'exclusió de la participació en les referides proves selectives respecte dels aspirants inscrits que es trobaven en possessió de la titulació superior d'enginyeria industrial, corresponent al subgrup de classificació professional A1. La decisió declara, així mateix, que la titulació de màster en Enginyeria Industrial dona accés a l'esmentat procés selectiu.  
En virtut d'això, vist que el pronunciament judicial anul·latori limita el seu abast a l'exclusió, per la Resolució d'1 de març de 2021, dels aspirants de la convocatòria 49/18 que es trobaven en possessió de la titulació d'Enginyeria Industrial, resolc:  
  
Primer  
Publicar, en execució de sentència, les llistes definitives de persones admeses i excloses a les proves selectives d'accés al cos superior de gestió en enginyeria tècnica industrial de l'Administració de la Generalitat, A2-09, torn d'accés lliure, convocatòria 49/18. Les mencionades llistes queden arreplegades en els annexos següents:  
Annex I: persones admeses a les proves selectives.  
Annex II: persones excloses de les proves selectives.  
  
Segon  
Convocar les persones admeses que figuren en l'annex I, a la realització del primer exercici, que tindrà lloc el pròxim dia 14 de juny de 2024, a les 16.00 h, a l'Escola Valenciana d'Estudis de la Salut, carrer de Juan de Garay, 21, 46745 València.  
L'ordre de crida dels aspirants començarà amb la lletra «F», d'acord amb el resultat del sorteig celebrat el 7 de gener de 2019 (DOGV 8473, 28.01.2019).  
Les persones admeses hauran d'acreditar la seua identitat mitjançant la presentació exclusivament de l'original del DNI, del NIE acompanyat del document nacional d'identitat del país d'origen amb foto, del passaport o del permís de conduir emés a Espanya. Així mateix, hauran de portar, necessàriament, bolígraf blau o negre.  
Amb l'antelació adequada es publicaran en la web la distribució d'aules i qualsevol instrucció addicional necessària per a la realització de la prova.  
De conformitat amb el que es disposa en l'apartat 3 de l'article 17 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en relació amb les bases de la convocatòria, les persones convocades perdran el seu dret quan es personen als llocs de celebració una vegada iniciades les proves o quan no hi assistisquen, encara que es dega a causes justificades.  
  
La present resolució posa fi a la via administrativa i, contra aquesta, podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'establix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les persones interessades puguen fer ús, si és el cas, de qualsevol altre que estimen procedent.  
  
València, 7 de maig de 2024.- El director general de Funció Pública: Javier Lorente Gual.